આ અંગે રાજકોટ જિલ્લા જેલના જેલર અરુણકુમાર વ્યાસ કહે છે, “જેલમાં આશરે ૧પ૦૦ જેટલા કેદીઓ છે, જેમાંથી ૧૦૦ જેટલા કેદીઓએ કમ્પ્યુટર શીખવાની ઈચ્છા જેલ અધિકારી સમક્ષ વ્યક્ત કરી હતી. આથી સામાજિક સંસ્થાઓને કમ્પ્યુટર આપવા અપીલ કરી હતી, જેને પગલે રાજકોટની વીવીપી કૉલેજે જેલતંત્રને પાંચ કમ્પ્યુટર આપ્યાં હતાં. હવે કમ્પ્યુટર શીખીને કેટલાક કેદીઓ ઓફિસના વહીવટી કામમાં કમ્પ્યુટર વર્ક કરી મદદ કરે છે.